stanford-oval/wikipedia huggingface dataset:
זיזף אגה
תפוצה

זיזף אגה אנדמי למרכז האמזונס; טווח התפוצה שלו כולל את צפון-מערב ברזיל, דרום וונצואלה וכנראה גם מזרח קולומביה. הוא נדיר למדי, וידועים רק 4 מקומות שבהן הוא נוכח בבירור. בית הגידול שלו מורכב מיער גשם טרופי לח בסמוך לנהרות, נחלים וביצות ואולי גם סוואנה טרופית מיוערת. הוא מצוי בעיקר בשפלות. בשל מיעוט הדגימות, אין שום מידע על האקולוגיה של זיזף אגה וידוע רק שהוא ניזון מפירות, צוף ואבקנים.
מצב

זיזף אגה מסווג על ידי הרשימה האדומה של IUCN כמין חסר נתונים (DD), מכיוון שהוא נדיר ביותר עם תפוצה מוגבלת, ואין שום מידע על דרישות בית הגידול הספציפיות שלו וסובלנותו להפרעות אנושיות. ארגון IUCN מעריך שהמין מאוים באזורים רבים מצד אובדן בית גידול, אך לא ידוע האם אוכלוסיותיו יורדות ברמה המצריכה הכללה בקטגוריית שימור מאוימת. על פי הארגון, נדרשים מחקרים מעמיקים אודות טווח התפוצה המדויק, גודל האוכלוסייה, האקולוגיה והאיומים המרחפים עליו. מגמת האוכלוסייה נמצאת כנראה בירידה.
הערות שוליים

↑  זיזף אגה באתר הרשימה האדומה של IUCN
ז'ורז' ואלירון

| --- | --- |
אין תמונה חופשית
 לידה:  7 בספטמבר 1884 הרובע הראשון של ליון, צרפת 
 פטירה:  17 במרץ 1955 (בגיל 70) הרובע הארבעה-עשר של פריז, צרפת 
 שם לידה:  Georges Jean Marie Valiron 
 ענף מדעי:  מתמטיקה
 מקום לימודים:  אקול נורמל סופרייר (1908)  הפקולטה למדעים של פריז (1914)  סורבון 
 מנחה לדוקטורט:  אמיל בורל 
 מוסדות:  סורבון (1931–1955)  אוניברסיטת שטרסבורג (1921–1931)  בפסקה זו רשומה אחת נוספת שטרם תורגמה 
 תלמידי דוקטורט:  לורן שוורץ, Michel Hervé, Jean Bouffard, Paul Germain, Jean Kuntzmann, Yu Jiarong, Roger Bader, Chuang Chi-tai, Henri Cabannes, Roger Bader, Xiong Qinglai, Michel Hervé, Paul Germain, Charles Blanc 
 פרסים והוקרה:  מפקד בלגיון הכבוד (1954)  Prix Francoeur (1925)  הפרס הגדול במדעים מתמטיים (1931)  פרס פונסלה (1948)  קצין בלגיון הכבוד  אביר בלגיון הכבוד 
 תרומות עיקריות
 מחקרים בתחום האנליזה, ובפרט האנליזה המרוכבת. על שמו נקרא משפט ואלירון.
 
ז'ורז' ז'אן מארי ואלירון (בצרפתית: Georges Jean Marie Valiron,‏ 7 בספטמבר 1884 - 17 במרץ 1955) היה מתמטיקאי צרפתי שעבד רבות בתחום האנליזה, ובפרט האנליזה המרוכבת.
ביוגרפיה

בילדותו למד ואלירון בתיכון בעיר הולדתו, ליון. לאחר מכן, למד מתמטיקה באקול נורמל סופרייר שבפריז, וסיים בתור תלמיד מצטיין. את ארבע השנים הבאות, בין 1908–1912, הקדיש ואלירון לתפקיד מורה בבזאנסון. ואלירון סיים את עבודת הדוקטור שלו בשנת 1914 באוניברסיטת פריז, בהנחייתו של אמיל בורל. בעבודתו למד על פונקציות שלמות מסדר סופי. עם פרוץ מלחמת העולם הראשונה בסוף שנת 1914, התגייס ואלירון לצבא הצרפתי, וסיים את המלחמה בדרגת לוטננט משנה. בימי המלחמה הוא פעל, בין השאר, במסגרת הוועדה לניסויי הארטילריה של חיל הים בגאוור, בתחום חישובי בליסטיקה חיצונית. 
משנת 1922 היה פרופסור באוניברסיטת שטרסבורג שבמזרח צרפת, לאחר ששטרסבורג הוחזרה לצרפת בעקבות תוצאות מלחמת העולם. ואלירון לימד בשטרסבורג במשך כעשור, והעביר הרצאות רבות בנושאים שונים באנליזה. בשנת 1932 קיבל משרה באוניברסיטת פריז. בשנת 1941 קיבל תואר של פרופסור במתמטיקה. במהלך שהותו בפריז, לימד גם באקול פוליטקניק.
חיבורו בנושא אנליזה מתמטית (בצרפתית - Théorie des fonctions and Équations fonctionnelles) זכה להכרה רבה ותורגם למספר שפות. על שמו נקרא משפט ואלירון, הקובע כי פונקציה שלמה ולא קבועה היא הפיכה בסביבת נקודה על ידי פונקציה אנליטית.
הוא העמיד מספר תלמידי מחקר, בהם לורן שוורץ, זוכה מדליית פילדס לשנת 1950. בנוסף, היה מורו של אנדרי בלוך, מתמטיקאי נודע בתחום האנליזה המרוכבת.
ולירון היה נשוי למארי לבית סימון (Simond) ונולדו להם שני ילדים: בת - ז'רמן, ובן - פול.
פרסים ואותות הוקרה

1938 - יושב ראש החברה המתמטית של צרפת
1948 - פרס פונסלה
הערות שוליים

↑  Qui êtes-vous?: Annuaire des contemporains notices biographiques, Volume 3 Maison Ehret, G.Ruffy 1924, עמ' 739
↑  David Aubin 2010
↑  על סמך הצלבת אמיתות היסטוריות, נראה כי ואלירון לא היה מנחה רשמי של שוורץ בעבודת הדוקטור שלו. עם זאת, מסתמן כי שוורץ החשיב את ואלירון למנחה לכל דבר.
| --- | --- |
בקרת זהויות :  NLI: 987007277216005171  BIBSYS: 90146139  BNE: XX1472641  BnF: cb12141232v (data)  CiNii: DA00878649  GND: 172430542  ICCU: NAPV106567  ISNI: 0000 0001 0931 6405  LCCN: n84041790  Léonore: 365859  MGP: 73816  NKC: uk2009534401  NTA: 07098302X  RERO: 02-A003925732  SUDOC: 029879477  VIAF: 108604926   WorldCat (עם VIAF): 108604926
ז'אן-בטיסט בוטול

ז'אן-בטיסט בוטול (בצרפתית: Jean-Baptiste Botul)הוא פילוסוף צרפתי בדיוני שנוצר כמהתלה ספרותית ב-1995 על ידי העיתונאי פרדריק פּאז'ס וחברים נוספים בקבוצה הקוראת לעצמה אגודת הידידים של ז'אן-בטיסט בוטול. מקור השם בוטול ושל פילוסופיית ה"בוטוליזם" שלו הוא בוטוליזם, מחלה הנגרמת על ידי החיידק Clostridium botulinum. התייחסויות לבוטול הופיעו תחילה בפרסומים של חברי האגודה, ולאחר מכן הופיעו בטקסטים של סופרים שלא היו שותפים למתיחה וחשבו שבוטול הוא אדם אמיתי, בעיקר הפילוסוף הצרפתי ברנאר-אנרי לוי. פרס בוטול מוענק בכל שנה לספר שמזכיר את בוטול.
היסטוריה

המתיחה החלה ב-1995, כאשר פרדריק פאז'ס, פרופסור לפילוסופיה לשעבר ועיתונאי בעיתון הסאטירי לה קנאר אנשנה המציא את ז'אן-בטיסט בוטול ויצירתו העיקרית, בשם "חיי המין של עמנואל קאנט". הרעיון הכללי מאחורי בוטול וה"בוטוליזם" היה שהפילוסופיה חיונית מכדי להישאר בידי פילוסופים מקצועיים בלבד.
סופרים שונים התייחסו לאחר מכן לעבודה זו – חלקם באופן היתולי וחלקם ברצינות – כולל הפילוסוף ואיש הטלוויזיה ברנאר-אנרי לוי, שציטט ממנה בהרחבה בספרו "על מלחמה בפילוסופיה" משנת 2010. לוי הודה לאחר מכן כי נפל למתיחה "המבוימת היטב".
ביוגרפיה בדיונית

פאז'ס יצר ביוגרפיה פיקטיבית עבור בוטול, על פיה בוטול נולד לכאורה ב-15 באוגוסט 1896, בכפר הצרפתי לרייר (Lairière) בדרום-מרכז מחוז אודה. היות ששייך את עצמו למסורת של הפילוסופיה שבעל פה, הוא לא השאיר כתבים רשמיים; במקום זאת, מה שידוע על מחשבתו מגיע מנאומים מתומללים ומקטעי התכתבות. אומרים שהוא היה ידידו של הסופר מרסל פרוסט והיה מאורס לתקופה מסוימת לפוליטיקאית ולמרגלת לשעבר מארט רישאר. אנשים מפורסמים נוספים שהוצבו במסלולו כוללים את הסופרים סימון דה בובואר, לו אנדראס-סאלומה, מארי בונפרטה, ז'אן קוקטו, ז'אן ז'ירודו, שטפן צווייג ו אנדרה מאלרו, והמהפכנים המקסיקנים פנצ'ו וייה אמיליאנו ספאטה. ב-1946 הוא היגר לכאורה לפרגוואי עם מאה משפחות גרמניות שנמלטו מהצבאות הסובייטיים המתקדמים, ושם נאמר כי ייסד עיירה, "נואבה קניגסברג", הנשלטת על פי עקרונות הפילוסופיה הקאנטיאנית. תאריך מותו נקבע ל-15 באוגוסט 1947.
ביצירתו הפילוסופית מוצג בוטול כמומחה ביצירתו של עמנואל קאנט, תוך תשומת לב מיוחדת למוסר הקנטיאני.
יצירות בדיוניות

חיי המין של עמנואל קאנט
לנדרו: מבשר הפמיניזם: ההתכתבות שלא פורסמה בין אנרי דזירה לנדרו וז'אן-בטיסט בוטול
ניטשה ושד הצהריים
מטפיזיקה רכה
חור בכל: התכתבות עם עצמי
אגודת הידידים של ז'אן-בטיסט בוטול

אגודת הידידים של ז'אן-בטיסט בוטול נוסדה ב-1995, במקביל לבוטול עצמו, ובין מייסדיה נמנים פאז', הסופרים ארווה לה טלייה וז'אק גייאר, השחקן פטריס מינה, הכלכלן ברטראן רוטה ועמנואל ברויאר, אשר מחזיק בתואר אוצר מוזיאון בוטול.
העמותה פועלת לקידום מכלול היצירה של בוטול ומארגנת אירועים שנתיים שונים.
פרס בוטול

משנת 2004 מוענק פרס בוטול שנתי על יצירה המזכירה את בוטול.
הערות שוליים

1 2  Devorah Lauter, You Kant make this up: Bernard-Henri Levy falls for hoax, Los Angeles Times, ‏2010-02-12 (באנגלית אמריקאית)
↑  Aude Lancelin, BHL en flagrant délire : l'affaire Botul, Bibliobs, ‏2010-02-08 (בצרפתית)
↑  Tang, Lucy (2010-02-10). "LOL BHL". The New Yorker (באנגלית אמריקאית). ISSN 0028-792X. נבדק ב-2023-08-19.
↑  Oscar Gnouros, Après (et surtout avant) BHL, d'autres victimes de Jean-Baptiste Botul, Morbleu, ‏15.02.2010
1 2  Doreen Carvajal (2010-02-10). "Philosopher Left to Muse on Ridicule Over a Hoax (Published 2010)" (באנגלית). נבדק ב-2023-08-19.
↑  Jonathan Derbyshire, Botulism in the philosophical sense, New Statesman, ‏2010-02-10 (באנגלית אמריקאית)
↑  Roubaud, Jacques. "Botulisme et Oulipisme". La Bibliothèque oulipienne 183 (February 2009).
| --- | --- |
בקרת זהויות :  PLWABN: 9810671031005606  BNE: XX1745215  BnF: cb13581800j (data)  GND: 123176271  ISNI: 0000 0001 0880 1740  LCCN: no2003044391  NTA: 266030564  SUDOC: 057742790  VIAF: 24771359   WorldCat (עם VIAF): 24771359
זוונו

| --- | --- |

 מדינה:  בולגריה 
 מייסד:  קימון גאורגייב, דמיאן ולצ'ב 
 מנהיגים:  קימון גאורגייב, דמיאן ולצ'ב
 תקופת הפעילות:  1927–1949 (כ־22 שנים)
 אידאולוגיות:  לאומיות, קורפורטיזם, מדינתנות 
 מטה:  סופיה, בולגריה
 מיקום במפה הפוליטית:  החוג הרעיוני היה במרכז הפוליטי עם נטייה שמאלה ובהמשך החזיקה התנועה הפוליטית בעמדות של מרכז עם נטייה ימינה
 
זְוֶונוֹ (בבולגרית: Звено, מבולגרית: קישור במשמעות של חוליה בשרשרת. במקצת המקורות בעברית מתועתק גם כ: זבנו) הוא שמה של תנועה פוליטית בבולגריה, אשר נוסדה ב-1927 כחוג רעיוני על ידי אינטלקטואלים וקציני צבא בולגריים ומרבית חבריה נודעו בעמדותיהם האנטי מלוכניות. רבים מחבריה של זוונו הגיעו מהליגה הצבאית והיא שימשה כזרוע פוליטית ורעיונית לליגה. זוונו הייתה כוח פוליטי מרכזי בבולגריה בתקופה שבין שתי מלחמות העולם.
חוג זוונו נוסד ב-1927 על ידי שורת אינטלקטואלים ואנשי צבא חברי "הליגה הצבאית", אשר גרסו כי תוצאות מלחמת העולם הראשונה הן תולדה של כישלון בית המלוכה הבולגרי ובראשם פרדיננד הראשון. היחס ליורשו, בוריס השלישי היה דו-ערכי. חלק מחברי זוונו התנגדו בגלוי למלוכה אך סירבו לנקוט צעדים אלימים כנגדה, וחלקם החזיקו בעמדות אנטי-מלוכניות דה יורה אף על פי שדה פקטו היו נאמנים לשלטון ומהם נמנו בעלי תפקידים רשמיים בשכר.
מסוף שנות העשרים ועד אמצע שנות ה-30 הייתה זוונו אחד מחמשת הכוחות הפוליטיים המובילים בבולגריה.
ב-1934 חוללה הליגה הצבאית הפיכה בבולגריה. ראשי הליגה הקולונלים קימון גאורגייב ודמיאן ולצ'ב שהיו גם חברי זוונו, קיבלו את תמיכת תנועת זוונו להפיכה. הפרלמנט פוזר, נאסרה פעילות פוליטית וכן פעילותם של איגודים מקצועיים. כדי לשמור על כסאו אולץ המלך בוריס השלישי להסכים למשטר החדש ולמנות את קימון גאורגייב לראש הממשלה. בהמשך, מינה בוריס השלישי לראש הממשלה את הגנרל פנצ'ו זלאטב שהיה חבר זוונו והליגה הצבאית, אך שמר אמונים למלך בוריס השלישי. לאחר ביצור השלטון ומעמדו של המלך, פיטר בוריס השלישי את זלאטב ומינה תחתיו את אנדריי טושב. החל ממועד זה הפך שלטונו של המלך לאבסולוטי וזוונו איבדה מכוחה הפוליטי. בהמשך, פעל דמיאן ולצ'ב לביצוע הפיכה נוספת אך הוא נלכד, הועמד לדין ונדון למוות. בהמשך, זכה לחנינה.
ב-1943, הצטרפה זוונו לחזית המולדת של בולגריה ולחמה נגד השלטון המלוכני שהצטרף למדינות הציר לאחר החתימה על ההסכם התלת-צדדי. ב-9 בספטמבר 1944 חוללה חזית המולדת הפיכה ונטלה את השלטון. קימון גאורגייב מונה לראש הממשלה ודימו קזאסוב אף הוא איש זוונו מונה לשר התעמולה. בהמשך, עם ההשתלטות האלימה של הקומוניסטים על השלטון, פוטר ולצ'ב ובהמשך גלה מבולגריה. רשמית התקיימה תנועת זוונו עד 1949 כחלק מחזית המולדת, אך תפקידה היה ריק מתוכן.
הערות שוליים

↑  ניר ברוך, הכֹּפֶר-בולגריה ויהודיה במשך הדורות, הוצאת שבילים, תל אביב, 1990, עמודים 49, 53.
↑  מיכאל בר-זוהר, הרכבות יצאו ריקות, הוצאת הד ארצי, אור יהודה, 1999, עמודים 29-28.
↑  ניר ברוך, הכֹּפֶר, עמוד 59-58.
זווית מרכזית

זווית AOB היא זווית מרכזית
במעגל, זווית מרכזית היא זווית שקודקודה במרכז המעגל ושוקיה הם שני רדיוסים במעגל. גודל הזווית ברדיאנים שווה לאורך הקשת שזווית זו חותכת ממעגל שרדיוסו 1. גודלה של זווית מרכזית Θ הוא 0° < Θ < 360° או 0 < Θ < 2π רדיאנים.
בהגדרה של זווית מרכזית הנשענת על נקודות A ו-B שנמצאות על המעגל, יש לקבוע האם זו הזווית הקמורה (<180°) או הקעורה (>180°). שתי זוויות אלה שוות בגודלן כאשר הזווית המרכזית היא בת 180° (והזווית המרכזית היא למעשה קוטר).
כאשר הקשת הקטנה התחומה בין שוקי הזווית המרכזית היא באורך L, ורדיוס המעגל הוא באורך R, היקף המעגל הוא 2πR והקשת L היא החלק  {\frac {\Theta }{2\pi }} של ההיקף, ומכאן:
כאשר המשיק למעגל בנקודה A והמשיק למעגל בנקודה B נפגשים בנקודה P מחוץ למעגל, אז ∠BOA (הקמורה) ו-∠BPA משלימות זו את זו ל-180°.
גודלה של זווית היקפית, הנשענת על אותה קשת שעליה נשענת זווית מרכזית, שווה לחצי גודלה של הזווית המרכזית.
שוקי הזווית המרכזית והקשת התחומה ביניהן יוצרים גזרה. היחס בין שטח הגזרה לכלל שטח העיגול שווה ליחס בין הזווית המרכזית לסיבוב שלם, השווה ליחס בין אורך הקשת של הגזרה לבין היקף המעגל כולו. כלומר שטח הגזרה הוא:
 S={\frac {\theta \cdot r^{2}}{2}}={\frac {L\cdot r}{2}}
כאשר  L הוא אורך הקשת והזוויות נמדדת ברדיאנים.
זווית מרכזית במצולע משוכלל

למצולע משוכלל בעל n צלעות יש מעגל חוסם העובר דרך כל קודקודי המצולע. מרכז המעגל הוא גם מרכז המצולע, וגודל זווית מרכזית הנשענת על שני קודקודים סמוכים הוא  2\pi /n.
ורונה (גוף טרנס-נפטוני)

| --- | --- |

 כוכב האם
 כוכב אם:  השמש
 מידע כללי
 סוג:  כוכב לכת מינורי
 קטגוריה:  גוף טרנס-נפטוני
 מיקום:  מערכת השמש החיצונית - חגורת קויפר
 תאריך גילוי:  28 בנובמבר 2000
 מגלה:  רוברט מקמילאן
 על שם:  וארונה 
 מקום גילוי:  מצפה הכוכבים הלאומי קיט פיק 
 מאפיינים מסלוליים
 ציר חצי-ראשי:  42.7159477 יחידה אסטרונומית, 42.94396915411495±0.000022447 יחידה אסטרונומית
 אקסצנטריות:  0.056
 זמן הקפה:  280 שנה, 102,790.1974224856±0.080593 יממה
 מהירות מסלולית
  ‑ ממוצעת:  4.53 ק"מ/שנייה
 נטיית מסלול:  17.2°
 מאפיינים פיזיים
 רדיוס קו משווה:  392 (ממוצע) ק"מ
 ממדים:  900±140 קילומטר
 מסה:  ‎ 1.55×1020‎ ק"ג
 צפיפות ממוצעת:  0.992 גרם/סמ"ק
 תאוצת הכובד בקו המשווה:  0.15 מטר/שנייה2
 זמן סיבוב עצמי:  6.34 ימים
 אלבדו:  0.037–0.26
 בהירות נראית:  19.9
 בהירות מוחלטת:  3.6 
 מהירות מילוט:  0.39 ק"מ/שנייה
 טמפרטורה ממוצעת:  41-43 קלווין K
 
ורונה (שם מלא: 20000 ורונה; באנגלית: 20000 Varuna) הוא גוף טרנס-נפטוני בחגורת קויפר אשר נכלל בקטגוריה של כוכב לכת מינורי. ורונה נתגלה על ידי רוברט מקמילאן בשנת 2000 אך נמצאו צילומים של העצם משנת 1953. האיגוד האסטרונומי הבינלאומי לא סיווג אותו ככוכב לכת ננסי, אולם אסטרונומים מאמינים כי במוקדם או במאוחר סיווגו ישתנה לכוכב לכת ננסי.
היסטוריה > גילוי

פרק זה לוקה בחסר. אנא תרמו לוויקיפדיה ו.
היסטוריה > מקור השם

ורונה קרוי על שמו של ורונה אל השמים, המים, האוקיינוסים ומגן האלמוות, במיתולוגיה ההודית. בגלל האסוציאציה שלו למים ולאוקיינוסים, נוהגים להשוות אותו לפוסידון היווני ולנפטון הרומי.
מאפיינים

פרק זה לוקה בחסר. אנא תרמו לוויקיפדיה ו.
זמן הסיבוב העצמי של ורונה הוא 6.34 שעות. בשל מהירות סיבוב גבוהה זו, הנדירה לעצמים כה גדולים, הסברה היא כי צורתו היא של ספירואיד מוארך (יחס 2:3) עם צפיפות ממוצעת של גרם אחד לסמ"ק (בערך כצפיפות מים).
הערות שוליים

↑  http://www.johnstonsarchive.net/astro/tnodiam.html
↑  D. Jewitt, S. Sheppard (2002). "Physical Properties Of Trans-Neptunian Object (20000) Varuna". Astronomical Journal. 123 (4): 2110–2120. arXiv:astro-ph/0201082. Bibcode:2002AJ....123.2110J. doi:10.1086/339557.
ורוניס מערכות

|  נתונים כלליים |
| --- | --- |
 סוג:  חברה ציבורית, נאסד"ק: VRNS
 בורסה:  נאסד"ק (VRNS) 
 מייסדים:  יקי פייטלסון, אוהד קורקוס
 תקופת הפעילות:  2005–הווה (כ־19 שנים)
 מיקום המטה:  ניו יורק, ארצות הברית
 ענפי תעשייה:  אבטחת מידע
 שווי שוק:  6.61 מיליארד דולר (10 באוקטובר 2024)
 עובדים:  2,100 (2022)
  
 www.varonis.com
 
ורוניס מערכות (באנגלית: Varonis Systems Inc.‎) היא חברת אבטחת מידע אמריקאית, העוסקת בפיתוח תוכנה לאבטחת נתונים לא מובנים בחברות וארגונים.
נכון לשנת 2022 מעסיקה החברה כ-2,100 עובדים, ומבין לקוחותיה נמנות חברות מרכזיות כגון: EMC2, ברקליס, פיליפ מוריס, אוניברסיטת בוסטון, רדיו סיריוס XM ועוד.
משרדיה הראשיים נמצאים בעיר ניו יורק, ארצות הברית. היא מחזיקה מספר חברות בנות ברחבי העולם, העוסקות בעיקר בשיווק ותמיכה טכנית. בישראל, היא מחזיקה בחברת ורוניס מערכות בע"מ, הממוקמת בעיר הרצליה, ועוסקת במרבית פיתוח מוצרי החברה ובניהול הכספי שלה.
היסטוריה

בשנת 2003 עבדו שני מייסדי החברה, יקי פייטלסון ואוהד קורקוס, כמומחי אבטחת מידע. הם נקראו כדי לסייע לחברה לחיפושי נפט לשחזר קבצים של צילומים תת-מימיים שנמחקו משרת קבצים, ולהבין מי מחק אותם. ניסיון זה הביא אותם להבנה שאין שום דרך קלה למצוא את המידע הזה. אירוע זה הביא אותם לייסד את ורוניס בשנת 2005, במטרה לעקוב אחר שינויים הנעשים בקבצים ארגוניים, ניהול הרשאות ובקשת גישה.
בשנת 2006 רשמו פטנט בנושא ניהול בקרת גישה אוטומטי ובסוף השנה שחררו את DatAdvantage המסייע באיסוף וניתוח נתוני שימוש בקבצים ארגוניים.
בשנת 2013 שחררה את מערכת DatAlert המספקת מענה כנגד איומים פנים ארגונים, מנטרת הפרה של מדיניות ההרשאות, ומונעת אובדן נתונים.
בתאריך 28 בפברואר 2014, הונפקה ורוניס ב-NYSE, הבורסה של ניו יורק.
באוקטובר 2020 הודיעה החברה על רכישת Polyrize, חברה העוסקת בניהול הרשאות בשרותי ענן.
מוצרים

DatAlert - כלי לניתוח התנהגותי של פעילות משתמשים ארגוניים המתריע על פעילות חריגה.
DatAdvantage - כלי לאיסוף וניתוח נתוני שימוש בקבצים ארגוניים.
DataPrivilege - כלי איסוף כל הרשאות המשתמשים מכל המערכות הארגוניות וריכוזם במערכת עצמאית לניהול הרשאות.
DatAnywhere - כלי המסייע בבניית ענן ארגוני בעזרת שרת הקבצים. פיתוח מוצר זה הופסק.
DatAnswers - מנוע חיפוש פנים ארגוני המסייע באיתור מידע ממערכות ניהול ידע ומקבצים המאוחסנים על שרתי קבצים.
Data Transport Engine - מנוע העתקת קבצים בין מערכות אחסון שונות, תוך שמירה על הרשאות המשתמשים.
Data classification Engine - מנוע קיטלוג קבצים בשרתי קבצים לפי רגישות המידע שבהם, ואיתור הרשאות רחבות מדי.
Edge - כלי לניטור תעבורת רשת בין הרשת הארגונית ורשת האינטרנט, המזהה פעילות רשת חריגה.
ראו גם

אימפרבה
Arcsight
ObserveIT
הערות שוליים

1 2  "Varonis Systems (VRNS) Q1 2022 Earnings Call Transcript". Nasdaq.
↑  היסטוריה של ורוניס
↑  Polyrize הישראלית נרכשת על ידי חברה אמריקאית לאבטחת מידע, באתר פורבס ישראל, ‏29 באוקטובר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ורוניס מערכות".
ויליאם דה-פוי

| --- | --- |

 לידה:  1 באוקטובר 1919 ג'יימסטאון, דקוטה הצפונית, ארצות הברית
 פטירה:  9 בספטמבר 1992 (בגיל 72) מחוז ארלינגטון, ארצות הברית 
 מדינה:  ארצות הברית 
 השכלה:  המכללה לפיקוד ומטה של צבא ארצות הברית  אוניברסיטת המדינה של דקוטה הדרומית 
 השתייכות:  הצבא האמריקני צבא ארצות הברית
 דרגה:   גנרל
 תפקידים בשירות
 מפקד הגדוד ה-1 ברגימנט החי"ר ה-357 מפקד הדיוויזיה הראשונה ראש פיקוד האימונים וההדרכה של צבא ארצות הברית (TRADOC)
 פעולות ומבצעים
 מלחמת קוריאה מלחמת וייטנאם
 עיטורים
   צלב השירות המצוין (2)  כוכב הכסף (2)  לב הארגמן (2)   מדליית השירות המצוין  לגיון ההצטיינות
 
ויליאם יוג'ין דה-פוי (באנגלית: William Eugene DePuy‏; 1 באוקטובר 1919 – 9 בספטמבר 1992) היה גנרל אמריקאי בדימוס, אשר הקים את פיקוד האימונים וההדרכה של צבא ארצות הברית (TRADOC).
ביוגרפיה

דה-פוי נולד וגדל בג'יימסטאון, דקוטה הצפונית. במקביל ללימודיו באוניברסיטת דרום דקוטה שירת דה-פוי במשמר לאומי. עם סיום לימודיו הוסמך כקצין בדרגת לוטננט ועבר קורס קציני חי"ר. עם פרוץ מלחמת העולם השנייה גויס דה-פוי לצבא ארצות הברית ושירת במספר תפקידי מטה ופיקוד ברגימנט החי"ר ה-357, לחם בקרב על הבליטה ושימש כמפקד הגדוד ה-1 ברגימנט. לאחר המלחמה שימש דה-פוי במספר תפקידי מטה ופיקוד בחיל הרגלים של צבא היבשה. במלחמת וייטנאם לחם דה-פוי כמפקד הדיוויזיה הראשונה. בשנת 1973 כתוצאה מלקחי מלחמת וייטנאם הוטל על דה-פוי להקים את פיקוד ההדרכה והאימונים של צבא ארצות הברית (TRADOC). דה-פוי נחשב לאחד מאבות דוקטרינת "קרב האוויר-יבשה", אסטרטגית הלחימה של הכוחות האמריקנים במלחמת המפרץ. הוא פרש לגמלאות בשנת 1977.
הערות שוליים

↑  משה אלוש ואלי מרדכי, קצין השלישות - מחליפו של הקמ"ן, מערכות 436, אפריל 2011, עמוד 43.
↑  מקס הייסטינגס, ארמגדון: הקרב על גרמניה 1944-1945, הוצאת דביר, 2007, עמוד 323.
↑  טל טובי, ניצחו בקרב - הפסידו במלחמה, מערכות 431, יוני 2010, עמוד 41.
↑  בני מיכלסון, "ללחוץ קדימה" (PRESS ON) - כתבים נבחרים של הגנרל דון סטארי (STARRY), אתר עמותת "יד לשריון".
↑  אלווין והיידי טופלר, "מלחמה ואנטי-מלחמה", הוצאת ספרית מעריב, 1994, עמוד 65.
↑  עפר שלח, "המגש והכסף", הוצאת כנרת זמורה ביתן, 2003, עמוד 35.
| --- | --- |
בקרת זהויות :  NLI: 987007337094505171  GND: 11890776X  ISNI: 0000 0000 5745 4557  LCCN: n86053326  NARA: 10572845  SNAC: w6fj2svv  VIAF: 50024266   WorldCat (עם VIAF): 50024266
ורוניקה רוסי

| --- | --- |
אין תמונה חופשית
 לידה:  16 ביוני 1973 (בת 51) ריו דה ז'ניירו, ברזיל 
 מדינה:  ארצות הברית, ברזיל 
 שפות היצירה:  אנגלית 
 יצירות בולטות:  תחת שמי האש 
 veronicarossi.com
 
ורוניקה רוסי (באנגלית: Veronica Rossi;‏ נולדה ב-16 ביוני 1973, ריו דה ז'ניירו) היא סופרת אמריקאית.
ביוגרפיה

ורוניקה רוסי נולדה בשנת 1973 בברזיל ואת רוב ילדותה עברה במקסיקו וונצואלה. לאחר סיום בית הספר היא למדה באוניברסיטת קליפורניה בלוס אנג'לס ואחרי סיומה המשיכה בלימודי אמנויות בסן פרנסיסקו.
בשנת 2012 היא פרסמה את ספרה "תחת שמי האש" שהיה הספר הראשון בטרילוגיה שספרים נוספים פורסמו בשנת 2013 ו-2014. זכויות ליצירת סרט על בסיס הסדרה נמכרו לאחים וורנר אך טרם מומשו.
בהמשך ורוניקה רוסי כתבה מספר ספרים נוספים.
היא מתגוררת בקליפורניה.
הצפנת פליאיי

הצפנת פֵּלִיאֵי (באנגלית: Paillier Encryption) היא סכימת הצפנה אסימטרית הסתברותית הומומורפית וחתימה דיגיטלית שהומצאה ב-1999 על ידי פסקל פליאיי (Pascal Paillier) לשעבר מחברת GEMPLUS לוקסמבורג. הצפנת פליאיי הומצאה בהשראת סכימות הצפנה הסתברותית כמו בלום גולדווסר והיא מבוססת על פונקציה חד-כיוונית עם דלת צונחת שנגזרת מבעיה בתורת המספרים הנקראת בעיית השאריות הפריקות (Composite Residuosity Class Problem) מודולו  \textstyle n^{2} כאשר  n מכונה "מספר RSA" (כפולה של שני ראשוניים שונים שווים בגודלם בקירוב).
רקע מתמטי

הבסיס התאורטי של המערכת הוא, בהינתן שלם  n=pq כאשר  p ו- q ראשוניים גדולים, שווים באורכם בקירוב והחבורה  \mathbb {Z} _{n}\times \mathbb {Z} _{n}^{*}\simeq \mathbb {Z} _{n^{2}}^{*}, השלם  z ייקרא שארית  n-ית (ממעלה  n) מודולו  n^{2} אם קיים שלם  y\in \mathbb {Z} _{n^{2}}^{*} המקיים
קבוצת השאריות ה- n-יות היא תת-חבורה כפלית  \mathbb {Z} _{n^{2}}^{*}. לכל  z כזה קיימים בדיוק  n שורשים ממעלה  n. בעיית ההכרעה האם שלם נתון הוא שארית  n-ית או לא, המסומנת בקיצור  {\text{CR}}[n] (קיצור של Composite Residuosity) נחשבת לבעיה קשה ולא ידוע על אלגוריתם יעיל שיכול לבצעה בזמן פולינומי. סדר החבורה  \mathbb {Z} _{n^{2}}^{*} הוא  n\phi (n) כאשר  \phi (n) היא פונקציית אוילר של  n.
הפונקציה  {\mathcal {E}}_{g}(x,y) המוגדרת על ידי
עבור  x\in \mathbb {Z} _{n} ו- y\in \mathbb {Z} _{n}^{*} היא פונקציה חד-חד-ערכית ועל מעל החבורה  \mathbb {Z} _{n^{2}}^{*} ביחס לבסיס  g\in {\mathcal {B}} נתון.  g הוא אלמנט מסדר  \alpha \cdot n עבור מחלק  \alpha  כלשהו של  \phi . הקבוצה  {\mathcal {B}} היא קבוצת כל האלמנטים מסדר  n\alpha  עבור  \alpha =1,...,\phi  (לדוגמה אפשר לבחור  g=n+1 כש- \alpha =1).
אפשר לראות שהפונקציה  w={\mathcal {E}}_{g}(x,y) הפיכה. כדי להפוך את הפונקציה מגדירים את  L(u)=(u-1)/n שהיא פונקציה מעל תת-חבורה כפלית של השלמים מודולו  n^{2} המקיימים  u\equiv 1{\text{ mod }}n. שחזור הערכים  x,y מתוך  w={\mathcal {E}}_{g}(x,y) מתבצע על ידי
במקום  \phi  של  n אפשר לעבוד עם פונקציית קרמייקל שהיא  \lambda (n)={\text{lcm}}(p-1,q-1). זהו האקספוננט של חבורת אוילר ו- {\text{lcm}} היא כפולה משותפת מינימלית. שימו לב שלפי משפט קרמייקל עבור כל אלמנט  w\in \mathbb {Z} _{n^{2}}^{*} מתקיים  w^{\lambda }\equiv 1{\text{ mod }}n וכן  w^{n\lambda }\equiv 1{\text{ mod }}n^{2}. בהמשך ייעשה שימוש ב- \lambda  בכל המקומות בהן הופיעה פונקציית אוילר.
דלת המלכודת היא הגורמים הראשוניים או  \lambda . כאשר הגורמים הראשוניים של  n לא ידועים שחזור  x מתוך  {\mathcal {E}}_{g}(x,y) ואפילו להכריע האם  x=0 ללא  \lambda  נחשבים לבעיה קשה תחת המודל הסטנדרטי של סיבוכיות חישובית, בהנחה שפירוק לגורמים של  n אינו מעשי. האחרונה נקראת בעיית הכרעה של השאריות הפריקות ומסומנת בקיצור DCRA.
סכימות הצפנה וחתימה דיגיטלית

על בסיס הרעיון האמור הצפנת פליאיי פועלת כדלהלן. יהי  n=pq ויהי  g\in {\mathcal {B}}, אפשר למצוא ערך כזה על ידי בדיקה אם
הערכים  n ו- g יהיו מפתחות ציבוריים ואילו  p ו- q יהיו המפתחות הפרטיים (במקום המספרים הראשוניים אפשר לשמור את  \lambda ).
בהינתן מסר  m הנמוך מ- n להצפנה בוחרים שלם אקראי  r<n ומבצעים:
לפענוח:
או  L(c^{\lambda }{\text{ mod }}n^{2})\cdot L(g^{\lambda }{\text{ mod }}n^{2})^{-1} מודולו  n. הסכימה נחשבת הסתברותית בגלל  r והיא בטוחה סמנטית כנגד יריב פסיבי, בהנחה שבעיית  {\text{CR}}[n] היא בעיה קשה ושקשה לפרק את  n לגורמים. סיבוכיות ההצפנה היא מסדר גודל של  O(|n|^{3}) בקירוב.
סכימות הצפנה וחתימה דיגיטלית > דוגמה במספרים קטנים

לצורך המחשה הראשוניים יהיו  q=331,  p=149. לכן  n=49319 ו- n^{2}=243236376. הערך  \lambda ={\text{lcm}}(148,330)=24420. הבסיס נקבע ל- g=n+1=49320.
לצורך הצפנת המסר  m=12345 בוחרים מספר אקראי נניח  r=47026 ואז מחשבים את  c=49320^{12345}\cdot 47026^{49319}{\text{ mod }}2432363761=159515031.
הטקסט המוצפן הוא אם כן  c=159515031.
לפענוח תחילה מחשבים את  L(49320^{12345}{\text{ mod }}2432363761)=27172 וכן  L(47026^{49319}{\text{ mod }}2432363761)=24420.
ההופכי הכפלי של  24420 מודולו  49319 הוא  27388 לכן  m=27172\cdot 27388{\text{ mod }}49319=12345.
סכימות הצפנה וחתימה דיגיטלית > פרמוטציה חד-כיוונית עם דלת מלכודת

להלן סכימה לא הסתברותית המבוססת חלקית על RSA שנקראת פרמוטציה חד כיוונית עם דלת מלכודת כאשר דלת המלכודת היא  \lambda . והיא מסתמכת על בעיית  {\text{CR}}[n] בהנחה שפירוק לגורמים של  n היא בעיה קשה. למרות התלות ב-RSA הסכימה ראויה לציון בשל העובדה שפרמוטציות חד כיווניות עם דלת מלכודת (דוגמת RSA ורבין) הן אובייקטים נדירים וחשובים בקריפטוגרפיה מודרנית.
להצפנה:
לפענוח:
אפשר להשתמש בכל תמורה פומבית מוסכמת שממפה את  m לערכים  m_{1},m_{2}. יש לשים לב שהסכימה הזו אינה הסתברותית, כלומר אינה מערבת שימוש במספר אקראי.
סכימות הצפנה וחתימה דיגיטלית > חתימה דיגיטלית

לצורך חתימה דיגיטלית תהי  h:\mathbb {N} \rightarrow \{0,1\}^{k} פונקציית גיבוב קריפטוגרפית של המסר שתסומן בקיצור  h(m). עבור המסר  m החותם מחשב את החתימה  (s_{1},s_{2}) כדלהלן:
מקבל החתימה יכול לוודא את תקפותה על ידי הבדיקה שמתקיים